ไขประเด็นแก้สัญญาร้อน "ศูนย์ประชุมสิริกิติ์"
กรมธนารักษ์เผยแพร่คลิปชี้แจงที่มาที่ไปโครงการพัฒนาที่ราชพัสดุศูนย์ประชุมแห่งชาติสิริกิติ์ และปมร้อนในการแก้ไขสัญญา
2 มี.ค. 2560

กรมธนารักษ์เผยแพร่คลิปชี้แจงที่มาที่ไปโครงการพัฒนาที่ราชพัสดุศูนย์ประชุมแห่งชาติสิริกิติ์ และปมร้อนในการแก้ไขสัญญา
โครงการพัฒนาที่ราชพัสดุศูนย์ประชุมแห่งชาติสิริกิติ์ เป็นประเด็นร้อนเมื่อ กรมธนารักษ์ ชงเรื่องให้รัฐบาลแก้ไขสัญญาให้กับผู้ได้รับสัมปทานเดิม คือบริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด หรือเอ็นซีซี และมีการปรับรูปแบบโครงการให้สร้างเป็นศูนย์ประชุมขนาดใหญ่ระดับนานาชาติมูลค่าโครงการ 6,000 ล้านบาท ซึ่งทางกรมจะได้รับผลตอบแทนไม่ต่ำกว่า 5,100 ล้านบาท ตลอดอายุสัญญาเช่า 50 ปี
อย่างไรก็ ตามหลังจากรัฐบาลเห็นชอบ ก็มีหลายฝ่ายออกมาให้ความเห็นว่า เป็นการเอื้อประโยชน์ให้กับเอกขน ซึ่งควรยกเลิกสัญญาและให้มีการประมูลใหม่ แต่กรมธนารักษ์ก็ได้ยืนยันแนวทางการแก้ไขสัญญาเป็นทางเลือกที่ดีที่สุดของทุกฝ่าย ไม่ได้เป็นการเอื้อประโยชน์ให้กับเอกชนแต่อย่างไร
ล่าสุด กรมธนารักษ์ทำคลิปความเป็นมาเป็นไปของโครงการนี้แต่เริ่มต้น จนมาถึงปมร้อนแก้ไขสัญญา ว่าเพราะสาเหตุอะไร และประเทศได้ประโยชน์อะไรจากการดำเนินการครั้งนี้